Ego igitur, in Dei nomine, Sitbaldus, sacerdos, dono Deo et sanctis apostolis ejus Petro et Paulo et ad locum Cluniacum aliquid ex rebus meis, quæ sunt sitæ in pago Matiscon[en]si, in agro Maciacensi, in villa Baina, in Arcilerias vocant: hoc est vineam, terminatam a mane terra communali, a medio die Sancti Petri, a sero Seuvaldi, a cirtio Fulcaldi. Infra istos terminos, medietatem meam de vinea dono pro anima mea et patris ac matris meæ et omnium parentum meorum, ea scilicet ratione ut, quandiu vixero, teneam et possideam, et singulis annis in vestitura IIII sextarios de vino persolvam. Si quis autem contradixerit, in infernum dampnetur, nisi emendaverit; insuper etiam auri libram I persolvat, et hæc donatio firma et stabilis permaneat, cum stipulatione subnixa. S. Sicbaldi, sacerdotis, qui fieri et firmare rogavit. S. Teotbranni. S. Attonis. S. Goddaldi. S. Leutbaldi. S. Richerii. S. Clementis. S. Wandalfredi. S. Josmari. S. Rainberti. Data mense martio, anno XX Lotharii regis. Rothardus scripsit.